Romania va avea o strategie pentru Metaverse! Anunțul a fost făcut de deputatul Andi Cristea, raportor al Consiliului Europei pentru domeniul Metaverse. El susține că a fost semnat un document cheie care va transforma tot ceea ce se știa pana acum despre acest domeniu.
"Alături de META (cu Jacob Turowski - Director de Politici Publice pentru Europa Centrală și de Est) și Institutul Aspen România, împreună cu Autoritatea pentru Digitalizarea României și Ministerul Digitalizării, am contribuit la elaborarea documentului de poziție, valorificând expertiza și bunele practici acumulate în calitate de raportor al Consiliului Europei pentru Metaverse.
Dezvoltarea unei Strategii pentru Metaverse în România constituie un pas esențial pentru a asigura poziționarea optimă a țării în vederea capitalizării beneficiilor acestei tehnologii emergente.
Societatea se va transforma radical, căci realitatea este acum experimentată. Între noi și realitate se interpune experiența. O mare parte din experiențele noastre vor avea loc prin intermediul interacțiunii mediate de tehnologie.
România dispune de oameni, expertiză și resurse instituționale necesare pentru a capitaliza acest moment definitoriu.", a scris deputatul pe pagina sa de Facebook.